L 98/6
BG
Официален вестник на Европейския съюз
11.4.2023 г.
РЕШЕНИЯ РЕШЕНИЕ (ОВППС) 2023/743 НА КОМИТЕТА ПО ПОЛИТИКА И СИГУРНОСТ от 4 април 2023 година за назначаване на командващия силите на ЕС за военната операция на Европейския съюз в Средиземноморието (EUNAVFOR MED IRINI) и за отмяна на Решение (ОВППС) 2022/1681 (EUNAVFOR MED IRINI/1/2023)
КОМИТЕТЪТ ПО ПОЛИТИКА И СИГУРНОСТ,
като взе предвид Договора за Европейския съюз, и по-специално член 38 от него, като взе предвид Решение (ОВППС) 2020/472 на Съвета от 31 март 2020 г. за военна операция на Европейския съюз в Средиземноморието (EUNAVFOR MED IRINI) (1), и по-специално член 8, параграф 2 от него, като има предвид, че: (1)
На 31 март 2020 г.
Съветът прие Решение (ОВППС) 2020/472, с което се създава и се дава ход на военна операция на Европейския съюз в Средиземноморието (EUNAVFOR MED IRINI).
(2)
Съгласно Решение (ОВППС) 2020/472 Съветът упълномощи Комитета по политика и сигурност (КПС) да взема решения относно назначаването на командващия силите на ЕС за EUNAVFOR MED IRINI.
(3)
На 27 септември 2022 г. КПС прие Решение (ОВППС) 2022/1681 (2), с което контраадмирал Stylianos DIMOPOULOS беше назначен за командващ на силите на ЕС за EUNAVFOR MED IRINI, считано от 1 октомври 2022 г.
(4)
На 24 февруари 2023 г. италианските военни власти предложиха назначаването на контраадмирал (от военноморските сили) Valentino RINALDI на мястото на контраадмирал Stylianos DIMOPOULOS за командващ силите на ЕС за EUNAVFOR MED IRINI, считано от 1 април 2023 г. Командващият операцията на ЕС подкрепи това предложено назначаване.
(5)
На 3 март 2023 г.
Военният комитет на ЕС подкрепи препоръката, направена от италианските военни органи.
(6)
Следва да бъде взето решение за назначаване на контраадмирал Valentino RINALDI.
(7)
Решение (ОВППС) 2022/1681 следва да бъде отменено,
ПРИЕ НАСТОЯЩОТО РЕШЕНИЕ:
Член 1 Контраадмирал Valentino RINALDI се назначава за командващ силите на ЕС за военната операция на Европейския съюз в Средиземноморието (EUNAVFOR MED IRINI).
Член 2 Решение (ОВППС) 2022/1681 (EUNAVFOR MED IRINI/4/2022) се отменя.
(1) ОВ L 101, 1.4.2020 г., стр. 4.
(2) Решение (ОВППС) 2022/1681 на Комитета по политика и сигурност от 27 септември 2022 г. за назначаване на командващия силите на ЕС за военната операция на Европейския съюз в Средиземноморието (EUNAVFOR MED IRINI) и за отмяна на Решение (ОВППС) 2022/513 (EUNAVFOR MED IRINI/4/2022) (ОВ L 252, 30.9.2022 г., стр. 74).